open-index/open-wikipedia-markdown huggingface dataset:
Jaukā sieviete

**"Jaukā sieviete"** () ir 1990. gada ASV romantiskā kinokomēdija, kuras režisors ir Gerijs Māršals. Galvenās lomas atveido Džūlija Robertsa un Ričards Gīrs. Filmas pirmizrāde notika . Filmas nosaukums radies no Roja Orbisona dziesmas *Oh, Pretty Woman*.

Edvardam Lūisam, kurš atrodas likumīgā, bet kaitīgā biznesā, ir nepieciešami eskorta pakalpojumi dažiem sociāliem notikumiem, tāpēc viņš pieņem darbā skaistu prostitūtu, kurā viņš lēnām iemīlas.

## Atsauces

## Ārējās saites
Ērina Brokoviča

**"Ērina Brokoviča"** () ir 2000. gada ASV biogrāfiskā drāmas filma, kuras režisors ir Stīvens Soderbergs. Galvenās lomas atveido Alberts Finijs, Džūlija Robertsa un Ārons Ekharts. Filmas pirmizrāde notika . Filma tika nominēta piecām Amerikas Kinoakadēmijas balvām, no kurām saņēma vienu — Džūlija Robertsa saņēma balvu "Labākā aktrise galvenajā lomā".

Vientuļa māte, kura ir bezdarbniece, kļūst par jurista palīdzi un gandrīz vienpersoniski uzvar Kalifornijas elektroenerģijas uzņēmumu, kas tiek apsūdzēts pilsētas ūdensapgādes piesārņošanā.

## Atsauces

## Ārējās saites
Mana labākā drauga kāzas

**"Mana labākā drauga kāzas"** () ir 1997. gada ASV romantiskā kinokomēdija, kuras režisors ir P. Dž. Hogans. Galvenās lomas atveido Dermots Malronijs, Džūlija Robertsa, Kemerone Diasa un Ruperts Everets. Filmas pirmizrāde notika .

Kad Džulianas labākais draugs Maikls atklāj, ka ir saderinājies, Džuliana saprot, ka viņa pati mīl Maiklu, tāpēc dažas dienas pirms kāzām viņa dodas pie Maikla, lai kāzas izjauktu.

## Atsauces

## Ārējās saites
Mistiskā pica

**"Mistiskā pica"** () ir 1988. gada ASV drāmas filma, kuras režisors ir Donalds Petrijs. Galvenās lomas atveido Annabeta Giša, Džūlija Robertsa, Lilī Teilore, Vinsents D'Onofrio, Ādams Storks un Končata Ferela. Filmas pirmizrāde notika .

Trīs pusaudžu meitenes kļūst pilngadīgas, strādājot picērijā Konektikutā.

## Atsauces

## Ārējās saites
Erika Siva

**Erika Siva** (; dzimusi  Budapeštā) ir Ungārijā dzimusi Nīderlandes starptautiskā lielmeistare šahā (2000).

## Biogrāfija
1988. gadā uzvarējusi Ungārijas sieviešu šaha čempionātā. 1989. gadā apprecējusies un pārcēlusies uz dzīvi Nīderlandē. 1990. gadā Malaizijā piedalījusies Pasaules čempionāta šahā sievietēm starpzonu turnīrā, kurā ieņēmusi 12. vietu. Piecas reizes uzvarējusi Nīderlandes sieviešu šaha čempionātā (1992, 1994, 1996, 1998, 1999). 2000. gadā Ņūdelī piedalījusies Pasaules sieviešu šaha čempionātā pēc izslēgšanas sistēmas, kurā 1. kārtā zaudējusi Natālijai Žukovai.

Pārstāvējusi Nīderlandi Pasaules šaha olimpiādēs:
* 1992. gadā pie pirmā galdiņa 30. sieviešu šaha olimpiādē Manilā (+4, =3, -4),
* 1994. gadā pie pirmā galdiņa 31. sieviešu šaha olimpiādē Maskavā (+5, =5, -2),
* 1996. gadā pie pirmā galdiņa 32. sieviešu šaha olimpiādē Erevānā (+5, =4, -2),
* 1998. gadā pie otrā galdiņa 33. sieviešu šaha olimpiādē Elistē (+3, =8, -0),
* 2000. gadā pie otrā galdiņa 34. sieviešu šaha olimpiādē Stambulā (+5, =6, -2).

Pārstāvējusi Nīderlandi Eiropas komandu sieviešu šaha čempionātos:
* 1997. gadā pie pirmā galdiņa 2. Eiropas komandu sieviešu šaha čempionātā Pulā (+3, =2, -2).

Par panākumiem turnīros FIDE 1989. gadā viņai piešķīrusi starptautiskās meistares (WIM), bet 2000. gadā - starptautiskās lielmeistares (WGM) nosaukumu.

## Atsauces

## Ārējās saites
Pelikānu lieta

**"Pelikānu lieta"** () ir 1993. gada ASV politiskais trilleris, kas balstīts uz Džona Grišama tāda paša nosaukuma romānu. Filmas režisors, scenārija autors un viens no producentiem ir Alans Džejs Pakula. Galvenās lomas atveido Denzels Vašingtons, Džūlija Robertsa, Džons Hērds, Sems Šepards, Tonijs Goldvins un Stenlijs Tuči. Filmas pirmizrāde notika .

Filmā tiesību studente atklāj sazvērestību, tādējādi pakļaujot sevi un citus briesmām.

## Atsauces

## Ārējās saites
Ņikita Sošņikovs

**Ņikita Sošņikovs** (, dzimis ) ir krievu hokejists, spēlē uzbrucēja pozīcijā. Pašlaik (2023) Sošņikovs pārstāv KHL komandu Čeļabinskas "Traktor". Iepriekš Sošņikovs ir spēlējis KHL komandās Mitišču "Atlant", Maskavas CSKA, Omskas "Avangard". AHL komandās Toronto "Huskies", Bridžportas "Islanders" un NHL komandās Toronto "Maple Leafs" un Sentluisas "Blues", Ņujorkas "Islanders".

Krievijas hokeja izlases sastāvā ir spēlējis 2018. gada Pasaules čempionātā.

## Ārējās saites
Iļja Kablukovs

**Iļja Kablukovs** (, dzimis ) ir krievu hokejists, spēlē uzbrucēja pozīcijā. Pašlaik (2018) Kablukovs pārstāv KHL komandu Sanktpēterburgas SKA. Iepriekš Kablukovs ir spēlējis Maskavas CSKA, Ņižņijnovgorodas "Torpedo", Maskavas "Spartak" un Mitišču "Atlant". 

Krievijas hokeja izlases sastāvā ir spēlējis 2018. gada Pasaules čempionātā un 2018. gada ziemas olimpiskajās spēlēs.

## Ārējās saites
Jāns Poska

**Jāns Poska** (; dzimis Laiusē , miris Tallinā  ), bija igauņu jurists un valsts darbinieks, Autonomās Igaunijas guberņas vadītājs (komisārs). Pirmsrevolūcijas Krievijā bija zināms kā **Ivans Poska**. 

## Biogrāfija
### Jaunības gadi
Jāns Poska dzimis 1866. gada 24. janvārī (pēc vecā stila — 12. janvārī). Viņš bija piektais bērns divpadsmit bērnu ģimenē. Viņa brālis Gavrila (vai Gabriels, 1875-1929) strādāja par advokātu.

Viņš tika audzināts krievu pareizticīgo tradīcijās, krievu valoda bija viņa dzimtā valoda. Runāja igauņu valodā ar nelielu krievu akcentu. Viņš mācījās Tuhalānes draudzes skolā. Kad Jānam bija 16 gadi, viņa tēvs nomira, un viņa māte ar bērniem pārcēlās uz Jurjevu, kur universitātē studēja viņa brālis Mihels, kurš vēlāk kļuva par tautskolu inspektoru.

Tulkojis igauņu valodā Aleksandra Puškina "Pīķa dāmu" un daudzus citus darbus. Parakstījās ar pseidonīmu Jāns Karū (*Jaan Karu*). 

### Politiskā karjera
left|thumb|Jāna Poskas piemineklis Kadriorgā
Bija zvērināts advokāts Rēvelē (tagad Tallina). Kopš 1904. gada bija Rēveles pilsētas valdes loceklis ar lēmēja tiesībām, 1905. gadā bija tās priekšsēdētājs. 1907. gadā tika izveidota Tallinas Māju īpašnieku biedrība, un viņš tika izvēlēts par tās priekšsēdētāju. No 1913. līdz 1917. gadam — Rēveles pilsētas galva.

1914.—1915. gadā viņš veica medicīnisko reformu, 1915. gadā izveidoja sieviešu komercskolu, 1916. gadā — mākslas  skolu. Viņš bija pirmais etniskais igaunis, kas ieņēmis Rēveles pilsētas valdes priekšsēdētāja amatu un otrais igaunis, kas kļuvis par Rēveles pilsētas galvu.

Pēc tam, kad Igaunija ieguva autonomijas statusu, 1917. gada martā Jāns Poska tika iecelts par autonomās Igaunijas guberņas Pagaidu valdības komisāru, paliekot šajā amatā līdz boļševiku apvērsumam tā paša gada novembrī. 1917. gada rudenī viņš tika ievēlēts Viskrievijas Satversmes sapulces asamblejā.

1918. gada 24. februārī Igaunijas Glābšanas komiteja (*Eestimaa Päästekomitee или Päästekomitee*) iecēla Jānu Posku par jaunizveidotās valsts ārlietu ministru. Pēc tam Poska darbojās Konstantīna Petsa vadītajā Igaunijas pagaidu valdībā kā premjerministra vietnieks un tieslietu ministrs. 1919. gadā viņš panāca neatkarīgas Igaunijas atzīšanu Rietumeiropā un piedalījās Parīzes Miera konferences darbā.

Pēc atgriešanās Igaunijā viņš tika iecelts par Igaunijas delegācijas vadītāju miera sarunās ar padomju Krieviju, kuras beidzās 1920. gada 2. februārī ar Tartu miera līguma parakstīšanu. 

Viņš tika ievēlēts Igaunijas Satversmes sapulcē. Par pilsoniskiem nopelniem viņam piešķirts pirmās pakāpes trešās kategorijas Brīvības krusts. 

Miris Tallinā 1920. gada 7. martā, apglabāts Tallinā Aleksandra Ņevska kapsētā.

Igaunijā darbojas Jāna Poskas fonds. Tallinas Kadriorgā ir atvērta Jāna Poskas māja-muzejs. Viņa vārdā nosaukta Tartu ģimnāzija.

## Atsauces

## Ārējās saites

* В Кадриорге открыт отреставрированный дом Яана Поска // Novosti ERR, 24.01.2008
* Вторая жизнь дома Яана Поска // Молодёжь Эстонии, 25.01.2008
* На благоустройство могилы Поска Таллинн потратит 100 000 // Novosti ERR, 18.05.2010
Ingrīda Dāla

**Ingrīda Dāla** (; dzimusi ) ir Norvēģijas starptautiskā meistare šahā (1990).

## Biogrāfija
1987. gadā Slupskā Norvēģijas komandas sastāvā uzvarējusi Ziemeļu kausa izcīņā komandām šahā. 1990. gadā Malaizijā piedalījusies Pasaules čempionāta šahā sievietēm starpzonu turnīrā, kurā ieņēmusi 17. vietu.

Pārstāvējusi Norvēģiju Pasaules šaha olimpiādēs:
* 1982. gadā pie otrā galdiņa 10. sieviešu šaha olimpiādē Lucernā (+2, =5, -2),
* 1984. gadā pie pirmā galdiņa 26. sieviešu šaha olimpiādē Salonikos (+3, =4, -3),
* 1988. gadā pie pirmā galdiņa 28. sieviešu šaha olimpiādē Salonikos (+6, =5, -2),
* 1990. gadā pie pirmā galdiņa 29. sieviešu šaha olimpiādē Novi Sadā (+3, =7, -4),
* 1992. gadā pie pirmā galdiņa 30. sieviešu šaha olimpiādē Manilā (+2, =5, -5),
* 1994. gadā pie pirmā galdiņa 31. sieviešu šaha olimpiādē Maskavā (+6, =5, -2).

Pārstāvējusi Norvēģiju Eiropas komandu sieviešu šaha čempionātā:
* 1992. gadā pie pirmā galdiņa 1. Eiropas komandu sieviešu šaha čempionātā Debrecenā (+0, =7, -2).

Par panākumiem turnīros FIDE 1990. gadā viņai piešķīrusi starptautiskās meistares (WIM) nosaukumu. Bijusi pirmā Norvēģijas šahiste, kas saņēmusi šo nosaukumu.

Kopš 1994. gada reti piedalās FIDE organizētajos šaha turnīros.

## Atsauces

## Ārējās saites
Mirušo uzbrukums

**Mirušo uzbrukums** ir notikums 1915. gadā kaujā par Osovecas cietoksni, kurš tajā laikā piederēja Krievijas Impērijai
Pirmā pasaules kara laikā par to sīvi cīnījās vācu uzbrucēji un krievu aizsargātāji. Pirmo uzbrukumu vācieši veica 1914. gada septembrī, sešas dienas bombardējot cietoksni ar liela kalibra smago artilēriju. Pēc  tam vācieši veica kājnieku uzbrukumu cietoksnim, tomēr krievu artilērija un kājnieki ātri viņus sakāva.

Otro uzbrukumu vācieši veica no 1915. gada februāra līdz tā paša gada martam. Šoreiz viņi izmantoja jaunos, 420 mm kalibra "Lielās Bertas" lielgabalus. Cietoksnis tika smagi bombardēts, un kā domāja vācu virsnieki, tas liktu krieviem ātri padoties. Taču, neskatoties uz milzīgo postu un daudzajiem krievu upuriem, cīņa norisinājās mēnešiem ilgi, līdz krievu artilērijas veiktā apšaude arī šoreiz lika vāciešiem atkāpties.
Agrā 1915. gada jūlijā vācu kareivji feldmaršala Paula fon Hindenburga pakļautībā veica jaunu uzbrukumu. Šoreiz viņi izlēma izmantot indīgu gāzi (hloru ar broma piejaukumu), jo zināja, ka krieviem nav gāzmasku. No 30 gāzes baterijām 6. augustā uz cietoksni tika palaista gāze. Gāzes mākonim tuvojoties, zāle nomelnēja, koku lapas nodzeltēja un krievu no vara gatavotie lielgabali pārklājās ar hlorīda kārtu. Pēc gāzes izklīšanas aptuveni 7000 vācu kareivju lielie 14 bataljoni devās ieņemt cietoksni, bet pietuvojušies viņi ieraudzīja šokējošu skatu. Indīgo gāzi izdzīvojušie krievu kareivji viņiem uzbruka ar visu, kas tiem bija palicis. Ar ķīmiskajiem apdegumiem klātām sejām, lupatās ietītiem ķermeņiem un spļaudami asinis un plaušu gabalus, tie veica pretuzbrukumu vācu armijai. Skats bija tik šausminošs, ka vācu kareivji sāka panikā pamest savas pozīcijas, un, kāpdami viens otram virsū, iekrita savās dzeloņstieplēs. Krievi vēlāk atklāja uguni ar šautenēm un ar artilērijas uzbrukumu iznīcināja atlikušos vācu spēkus. Pēc divām nedēļām atlikušie Osovecas kareivji tika evakuēti. Avīzēs vēlāk parādijās virsraksts:"Mirušo uzbrukums".

## Atsauces
Kails Broflovskis

**Kails Broflovskis** () ir viens no animācijas seriāla "Dienvidparks" un animācijas filmas "Dienvidparks: lielāks, garāks un neapgraizīts" galvenajiem varoņiem. Viņu ierunājis Mets Stouns. Kails kopā ar Ēriku Kartmenu, Keniju Makormiku un Stenu Maršu veido seriāla galveno četrotni. Kails ir trešklasnieks (sākot ar ceturto sezonu ceturtklasnieks), kurš dzīvo Dienvidparkā, kas atrodas Kolorādo štatā.

Kails ir ebrejs. Seriālā viņš tiek attēlots oranžā vējjakā un zaļā cepurē, viņa labākais draugs ir Stens Maršs. Kails bieži cieš no Kartmena ņirgāšanās.
Reuges pagasts (1991—2017)

**Reuges pagasts** () bija Igaunijas pašvaldība, kas pastāvēja laikposmā no 1991. līdz 2017. gadam. Tā atradās Veru apriņķī, valsts dienvidaustrumos. Pagastā bija 108 ciemi, tā administratīvais centrs bija Reuge. Pagasts rietumos robežojās ar Antslas un Varstu pagastu, ziemeļos ar Semerpalu, ziemeļaustrumos ar Veru pagastu, austrumos ar Hānjas pagastu, bet dienvidos ar Latviju. 

2017. gadā Reuges pagastā dzīvoja 2150 iedzīvotāju.

Reuges pagasts izveidots 1991. gada 10. janvārī.

2017. gada administratīvās reformas ietvaros Reuges pagastā tika apvienots Hānjas, Miso, Mēnistes, Reuges un Varstu pagasts.

## Atsauces

## Ārējās saites
Ilze Lībiete

**Ilze Lībiete** (1951) ir latviešu māksliniece, heraldikas un grafikas speciāliste. Kopā ar dzīvesbiedru Juri Ivanovu veidojusi daudzus Latvijas novadu, pilsētu, pagastu un dzimtu ģerboņus.

## Dzīvesgājums
Dzimusi  Bauskā. 

Mācījās Jaņa Rozentāla Rīgas Mākslas vidusskolā, kuru beidza 1969. gadā un studēja Latvijas Mākslas akadēmijas Grafikas nodaļā, ko beidza 1976. gadā. Kopš 1975. gada piedalījās izstādēs. Strādāja par docētāju Liepājas Lietišķās mākslas vidusskolā (1975—1978), Latvijas Mākslas akadēmijā (no 1979). Latvijas Mākslinieku savienības biedre kopš 1981. gada. 2002. gadā viņa ieguva mākslas maģistra grādu. Bijusi Latvijas Mākslas akadēmijas sagatavošanas kursu lektore un Daugavpils Universitātes viesdocente (no 2006).
Organizēja vairāk nekā 20 personālizstāžu, arī Igaunijā (2008) un Lietuvā (2014), vairākas heraldikas izstādes kopā ar J. Ivanovu (2001, 2013—2015).

## Apbalvojumi
* Karlskūgas (Zviedrija) kultūras stipendija (1993)

## Atsauces
Anete Vāgnere-Mihele

**Anete Vāgnere-Mihele** (; dzimusi kā **Mihele** ()  Hallē) ir Vācijas starptautiskā meistare šahā (1975).

## Biogrāfija
1972. gadā uzvarējusi Vācijas Demokrātiskās republikas (VDR) junioru šaha čempionātā U14 vecuma grupā meitenēm. Daudzkārtēja VDR sieviešu šaha čempionātu dalībniece, kuros divas reizes uzvarējusi (1981, 1983) un trīs reizes (1979, 1984, 1985) bijusi otrā. Divas reizes uzvarējusi VDR šaha ātrspēles čempionātos sievietēm (1988, 1990).
1990. gadā Malaizijā piedalījusies Pasaules čempionāta šahā sievietēm starpzonu turnīrā, kurā ieņēmusi 16. vietu.

Pārstāvējusi VDR Pasaules šaha olimpiādē:
* 1990. gadā pie otrā galdiņa 29. sieviešu šaha olimpiādē Novi Sadā (+3, =4, -4).

Par panākumiem turnīros FIDE 1975. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Ķūģi (Aiviekstes pagasts)

**Ķūģi** ir ciems Aizkraukles novada Aiviekstes pagastā. Atrodas pagasta dienvidu daļā 6,4 km no pagasta centra Kriškalniem, 6,6 km no Pļaviņām un 127,7 km no Rīgas.

Apdzīvotā vieta atrodas pie valsts autoceļu V924 (Pļaviņas–Krievciems) un V925 (Ķūģi–Spīganas stacija) krustojuma.

## Iedzīvotāji
1897. gadā luterāņu ciemā bija 36 sētas.

### Iedzīvotāju skaita izmaiņas
Esošajās robežās, pēc CSP datiem.

## Atsauces
Adriana Salazara Varona

**Adriana Salazara Varona** (; dzimusi ) ir Kolumbijas starptautiskā meistare šahā (1990).

## Biogrāfija
Deviņas reizes uzvarējusi Kolumbijas sieviešu šaha čempionātos (1981, 1983, 1985, 1986, 1988, 1992, 1993, 1994, 1996). 1990. gadā Azovā piedalījusies Pasaules čempionāta šahā sievietēm starpzonu turnīrā, kurā ieņēmusi 17. vietu.

Pārstāvējusi Kolumbiju Pasaules šaha olimpiādēs:
* 1982. gadā pie otrā galdiņa 10. sieviešu šaha olimpiādē Lucernā (+3, =4, -5),
* 1984. gadā pie pirmā galdiņa 26. sieviešu šaha olimpiādē Salonikos (+8, =0, -6),
* 1986. gadā pie pirmā galdiņa 27. sieviešu šaha olimpiādē Dubaijā (+8, =0, -6),
* 1988. gadā pie pirmā galdiņa 28. sieviešu šaha olimpiādē Salonikos (+5, =4, -5),
* 1994. gadā pie pirmā galdiņa 31. sieviešu šaha olimpiādē Maskavā (+7, =4, -3),
* 1996. gadā pie pirmā galdiņa 32. sieviešu šaha olimpiādē Erevānā (+3, =5, -4).

Par panākumiem turnīros FIDE 1990. gadā viņai piešķīrusi starptautiskās meistares (WIM) nosaukumu.

## Atsauces

## Ārējās saites
Juhans Vīdings

**Juhans Vīdings** (, pazīstams arī ar pseidonīmu **Jiri Idi**, dzimis Tallinā, Igaunijā, , miris  Raplā, Igaunijā), bija igauņu dzejnieks un aktieris. Igaunijas PSR Nopelniem bagātais mākslas darbinieks (1980).

## Biogrāfija

Juhans Vīdings dzimis 1948. gada 1. jūnijā Tallinā aktrises Lindas Vīdingas un Paula Vīdingu ģimenē. Viņa tēvs Pauls bija pazīstams igauņu dzejnieks, kas piederēja ietekmīgajai grupai *Arbujad*, kurā bija astoņi jauni dzejnieki, šī grupa radās pirms Otrā pasaules kara sākuma. Juhans bija jaunākais no četriem bērniem un vienīgais zēns starp trim vecākām māsām. No 1968. līdz 1972. gadam Juhans Vīdings studēja teātra mākslu un dramaturģiju Tallinas Valsts konservatorijā.

1980. gadā viņš parakstīja "40 vēstuli" - četrdesmit igauņu inteliģentu apelāciju pret rusifikācijas politiku Igaunijas PSR.

1995. gada 21. februārī Juhans Vīdings izdarīja pašnāvību.

## Daiļrade
### Teātris
Pēc konservatorijas beigšanas 1972. gadā Vīdings strādāja Igaunijas Drāmas teātrī.

Pēdējo desmit dzīves gadu laikā viņš piedalījās daudzās izrādēs. Viņa mīļākie dramaturgi bija Semjuels Bekets un Ežēns Jonesko. Viņš spēlējis daudzas lomas, tostarp Hamletu un Pēru Gintu. Viņa prasme lasīt dzeju ir kļuvusi par teātra leģendu.

Strādāja Igaunijas Drāmas teātrī līdz savai nāvei.

### Poēzija
Līdz 1975. gadam Juhans Vīdings savu dzeju publicēja ar pseidonīmu Jiri Idi (vārds "idi" igauņu valodā nozīmē "smadzenes") un bija izcilākais talants igauņu dzejā 1970. gados. 1978. gadā publicētais "Es biju Jiri Idi" (*Mina olin Jüri Üdi*) bija viņa pēdējais ar Jiri Idi pseidonīmu publicētais darbs.

Atšķirībā no ievērojamiem iepriekšējās paaudzes dzejniekiem (Rummo, Kaplinska, Runnela) viņš nekad nav rakstījis prozu vai kritiku.

Viņa dzeja vairākus gadu desmitus ir atstājusi uz daudziem lasītājiem dziļu ietekmi. Vārds Idi, ar kuru viņš publicēja savus pirmos dzejoļus, bija ne tikai literārais pseidonīms, bet arī dzejnieka *alter ego*. Viņa dzejoļi bija daudznozīmīgi un bieži mainīgi. Viņš varēja gan koncentrēties uz sociālajiem jautājumiem, gan viegli jokot vai vienkārši nedaudz pakaitināt lasītāju. Viņš bija viens no tiem dzejniekiem, kuri mainīja veselas igauņu dzejnieku paaudzes attieksmi un dzejas formas.

1995. gadā Juhans Vīdings uzrakstīja savu pēdējo dzejoli (verlibru):

Juhana Vīdinga meita Elo Vīdinga arī ir dzejniece.

## Grāmatas
* *Närvitrükk* (1971)
* *Aastalaat* (1971)
* *Detsember* (1971)
* *Käekäik* (1973)
* *Selges eesti keeles* (1974)
* *Armastuskirjad* (1975)
* *Mina olin Jüri Üdi* (1978)
* *Elulootus* (1980)
* *Tänan ja palun* (1983)
* *Osa* (1991)

## Atsauces

## Ārējās saites
* Examples of Juhan Viiding’s Poetry (English translations)
Radeks Faksa

**Radeks Faksa** (, dzimis ) ir čehu hokejists, spēlē uzbrucēja pozīcijā. Kopš 2025. gada Faksa pārstāv NHL komandu Dalasas "Stars". Iepriekš Faksa ir spēlējis NHL komandā Sentluisas "Blues".

Čehijas hokeja izlases sastāvā ir spēlējis divos Pasaules čempionātos.

## Ārējās saites
Rīgas Raiņa vidusskola

**Rīgas Raiņa vidusskola** ir Rīgas vidusskola, kas atrodas Krišjāņa Barona ielā 71 (Centrā) un Avotu ielā 44 (Avotos).

## Vēsture
Skola izveidota 1927. gadā ar tālaika Latvijas Republikas izglītības ministra un dzejnieka Jāņa Pliekšāna (Raiņa) atbalstu. Pirmsākumos Raiņa skola atradās Rīgas 1. ģimnāzijas telpās Raiņa bulvārī 8, kur mācības varēja organizēt tikai vakaros, vēlāk Krišjāņa Valdemāra ielā 2. Pēc Raiņa nāves 1929. gadā skolai piešķīra viņa vārdu. **Raiņa strādnieku jaunatnes ģimnāzijas** direktors līdz 1934. gada 15. maija apvērsumam bija Jānis Lieknis.

Pēc Latvijas okupācijas skolu pārdēvēja par **J. Raiņa strādnieku jaunatnes 8. vakara vidusskolu**. 1968. gadā skolu pārvietoja uz Grēcinieku ielu, kur mācības notika divās maiņās (dienā un vakarā), bet 1985. gadā vakarskola pārcēlās uz Ģertrūdes ielu 32, bijušajām Natālijas Draudziņas ģimnāzijas telpām.

Vēlāk skolu pārdēvēja par **Raiņa 8. vakara (maiņu) vidusskolu**. 2009. gadā skolu pārcēla uz vēsturisko Reinholda Šmēlinga 1883. gadā projektēto pilsētas elementārskolas ēku Krišjāņa Barona ielā 71, kur līdz tam bija atradusies **2. Rīgas pilsētas (Krišjāņa Barona) pamatskola**, pēc Otrā pasaules kara Rīgas 18. vidusskola, visbeidzot Rīgas Ļeva Tolstoja krievu vidusskola.

2019. gada 20. jūnijā Rīgas dome līdz ar vairāku citu skolu nosaukumu maiņu nolēma no 2019. gada 1. augusta pārdēvēt skolu par Rīgas Raiņa vidusskolu. 2021. gada 18. februārī Rīgas domes Izglītības, kultūras un sporta departaments atbalstīja Rīgas Avotu pamatskolas pievienošanu Rīgas Raiņa vidusskolai ar 31. augustu. Kopš tā laika Raiņa vidusskolai ir otra mājvieta — Avotu ielā 44 (A korpuss). 2026. gada februārī, Rīgas dome atbalstīja lēmumprojektu, ar 2027. gada 1. septembri, Rīgas Raiņa vidusskolai pievienot Rīgas sākumskolu "Valodiņa".

## Izglītības programmas
Pamatizglītības 2. posma (7.— 9. klase) programma (23011112), Speciālās vispārējās vidējās izglītības programma izglītojamajiem ar dzirdes traucējumiem (31015213), Vispārējās vidējās izglītības humanitārā un sociālā virziena programma (31012012),  Vispārējās vidējās izglītības vispārizglītojošā virziena programma (31011012).

## Ievērojami absolventi
* Jānis Dombrava, politiķis,
* Jānis Dūmiņš, diriģents,
*Ivars Kalniņš, aktieris,
*Svens Kuzmins, rakstnieks,
*Laimonis Vāczemnieks, dzejnieks,
*Mārtiņš Vilsons, aktieris,
*Andrejs Volmārs, kultūras žurnālists,
*Edviīns Zariņš, mūziķis.

## Skatīt arī
* Tukuma Raiņa ģimnāzija
* Liepājas Raiņa vidusskola

## Atsauces
Robins Hanzls

**Robins Hanzls** (, dzimis ) ir čehu hokejists, spēle uzbrucēja pozīcijā. Kopš 2024. gada Hanzls pārstāv Zviedrijas hokeja līgas komandu Malmö Redhawks. Iepriekš Hanzls ir spēlējis Čehijas Ekstralīgas komandā HC Litvinov, Zviedrijas hokeja līgas komandā Timrå IK,Kontinentālā hokeja līgas klubos Ņižņekamskas "Ņeftehimik" un Maskavas "Spartak".

Čehijas hokeja izlases sastāvā ir spēlējis 2017. gada Pasaules čempionātā un 2021.gada Pasaules čempionātā.

## Ārējās saites
Notinghilla

**"Notinghilla"** () ir 1999. gada ASV un Apvienotās Karalistes romantiskā kinokomēdija, kuras režisors ir Rodžers Mičels. Galvenās lomas atveido Hjū Grānts, Džūlija Robertsa, Hjū Bonevils, Emma Čambersa un Džeimss Dreifuss. Filmas pirmizrāde notika .

Vienkārša grāmatnīcas īpašnieka dzīve mainās brīdī, kad viņš satiek slavenāko filmu zvaigzni pasaulē.

## Atsauces

## Ārējās saites
Igaunijas Brīvā partija

**Igaunijas Brīvā partija** () bija 2014. gadā dibināta centriski labēja Igaunijas politiskā partija. Pēdējais partijas priekšsēdētājs bija Heiki Lills. 2015. gada parlamenta vēlēšanās partija ieguva 8 deputātu vietas (no 101) un darbojās opozīcijā. 2019. gada parlamenta vēlēšanās partija saņēma 6461 balsis un Rīgikogu neiekļuva.

2020. gada 20. augustā partija apvienojās ar Bioloģiskās daudzveidības partiju (*Elurikkuse Erakond*), izveidojot Partiju nākotnei (*Eesti Tulevikuerakond*).

## Atsauces

## Ārējās saites
*
Bēgošā līgava

**"Bēgošā līgava"** () ir 1999. gada ASV romantiskā kinokomēdija, kuras režisors ir Gerijs Māršals. Galvenās lomas atveido Ričards Gīrs, Džūlija Robertsa, Džons Kjūsaks, Hektors Elizondo, Rita Vilsone un Pols Dūlijs. Filmas pirmizrāde notika .

Kādu reportieri norīko uzrakstīt stāstu par sievieti, kura pie altāra pametusi vairākus savus līgavaiņus.

## Atsauces

## Ārējās saites
Oušena banda

**"Oušena banda"** () ir 2001. gada ASV kriminālkomēdija, kuras režisors ir Stīvens Soderbergs. Galvenās lomas atveido Džordžs Klūnijs, Džūlija Robertsa, Breds Pits, Mets Deimons un Endijs Garsija. Filmas pirmizrāde notika . Filmai ir iznākuši divi turpinājumi: 2004. gada filma "Oušena ducis" un 2007. gada filma "Oušena velna ducis", kā arī 2018. gada atvasinājums "Oušenas 8".

Denijs Oušens un viņa vienpadsmit līdzdalībnieki izplāno aplaupīt Lasvegasas kazino.

## Atsauces

## Ārējās saites
Magnuss Helberjs

**Magnuss Helberjs** (, dzimis ) ir zviedru hokejists, spēlē vārtsarga pozīcijā. Pašlaik (2024) M. Helberjs pārstāv NHL komandu Pitsburgas Penguins. Iepriekš viņš ir spēlējis Zviedrijas komandās *[[Almtuna IS]]*, *[[Frölunda HC]]* un *[[Örebro HK]]*, AHL komandās Milvoki "Admirals" un Hartfordas "Wolf Pack", kā arī NHL komandās Našvilas "Predators" un Ņujorkas "Rangers", KHL komandās Pekinas "Kunlun Red Star", Santpēterburgas "SKA" un HK Soči .

Zviedrijas hokeja izlases sastāvā ir spēlējis 2018. gada Pasaules čempionātā un 2022. gada Pasaules čempionātā, kā arī 2018. gada ziemas olimpiskajās spēlēs un 2022.gada ziemas olimpiskajās spēlēs.

## Ārējās saites
Oušena ducis

**"Oušena ducis"** () ir 2004. gada ASV kriminālkomēdija, kuras režisors ir Stīvens Soderbergs. Galvenās lomas atveido Džordžs Klūnijs, Džūlija Robertsa, Breds Pits, Mets Deimons, Endijs Garsija, Ketrina Zeta-Džonsa, Dons Čīdls un Bērnijs Maks. Filmas pirmizrāde notika . Filma ir turpinājums 2001. gada filmai "Oušena banda". 2007. gadā filmai iznāca turpinājums "Oušena velna ducis", bet 2018. gadā iznāca atvasinājums "Oušenas 8".

Denijs Oušens komandai piesaista vēl vienu locekli, lai viņš varētu veikt trīs lielas zādzības Eiropā.

## Atsauces

## Ārējās saites
Batcecega Cagāna

**Batcecega Cagāna** (, ; dzimusi ) ir Mongolijas un ASV starptautiskā meistare šahā (1990).

## Biogrāfija
Astoņas reizes uzvarējusi Mongolijas sieviešu šaha čempionātā (1989, 1990, 1992, 1994, 1995, 1996, 1997). 1990. gadā Azovā piedalījusies Pasaules čempionāta šahā sievietēm starpzonu turnīrā, kurā ieņēmusi 15. vietu.

Pārstāvējusi Mongoliju Pasaules šaha olimpiādēs:
* 1990. gadā pie pirmā galdiņa 29. sieviešu šaha olimpiādē Novi Sadā (+8, =3, -3),
* 1994. gadā pie pirmā galdiņa 31. sieviešu šaha olimpiādē Maskavā (+4, =5, -4),
* 1996. gadā pie pirmā galdiņa 32. sieviešu šaha olimpiādē Erevānā (+6, =2, -5),
* 1998. gadā pie pirmā galdiņa 33. sieviešu šaha olimpiādē Elistē (+3, =4, -5).

Par panākumiem turnīros FIDE 1990. gadā viņai piešķīrusi starptautiskās meistares (WIM) nosaukumu.

Kopš 2000. gadu sākuma pārcēlusies uz dzīvi ASV.

## Atsauces

## Ārējās saites
Edgars Pūseps

**Edgars Pūseps** (}; dzimis , miris ) bija igauņu, vēlāk padomju cīkstonis, 1938. gada Eiropas grieķu-romiešu cīņas čempionāta sudraba medaļas ieguvējs un treneris.

## Biogrāfija
Dzimis 1911. gadā Rēvelē. Beidzis Rauas ielas pamatskolu. Ar sportu nodarbojies kopš skolas gadiem. 1928. gadā sporta biedrībā "Kalev" sācis praktizēties cīņas sportā olimpiskā čempiona Osvalda Kepa vadībā. Pūseps sacentās vieglajā (līdz 72 kg) svarā un galvenokārt grieķu-romiešu cīņā.

1936. gada vasaras olimpiskajās spēlēs Berlīnē Pūseps ieguva 4. vietu. Arī 1937. un 1938. gada Eiropas čempionātos viņš bija ceturtais, bet 1939. gada Eiropas čempionātā cīņas sportā Oslo ieguva sudraba medaļu.

1941. gadā viņš tika iekļauts Igaunijas cīkstoņu komandā, kas pēc Igaunijas okupācijas uzņēmās Kaukāza ceļojumu. Šajā turnejā Igaunija ar 7:0 divreiz uzvarēja Gruziju, zaudēja Azerbaidžānai 3:4 un atpakaļceļā uzvarēja Maskavu 5:2. Šajā turnejā Pūseps zaudēja tikai cīņu ar Azerbaidžānas cīkstoni F. Fedosovu.

1944. un 1947. gada PSRS klasiskās cīņas čempionātos Pūseps izcīnīja zelta, bet 1945. gada čempionātā — bronzas medaļu. Par Igaunijas čempionu viņš kļuva 11 reizes: 1938., 1940. un 1945.—1951. gadā grieķu-romiešu cīņā; 1948. un 1951. gadā brīvajā cīņā.

Pēc kara sāka strādāt sporta biedrībā "Kalev" par cīņas sporta treneri, 1945.—1959. gadā bija Igaunijas grieķu-romiešu cīņas komandas galvenais treneris, 1951.—1957. gadā arī Padomju Savienības nacionālās komandas treneris.

1951. gadā Pūsepam piešķīra PSRS Nopelniem bagātā sporta meistara nosaukumu, bet 1956. gadā arī PSRS Nopelniem bagātā trenera nosaukumu.

1952. un 1956. gada vasaras olimpiskajās spēlēs viņš piedalījās kā cīņas sporta tiesnesis.

Publicējis rakstus par cīņas sportu žurnālos "*Spordilehes*", "*Kehakultuuris*" un laikrakstos.

Miris 1982. gadā, apglabāts Tallinas Meža kapos.

## Atsauces

## Ārējās saites
Džina Linna Faingolda

**Džina Linna Faingolda** (; dzimusi ) ir Beļģijas un ASV starptautiskā meistare šahā (1990).

## Biogrāfija
1989. gadā uzvarējusi Beļģijas sieviešu šaha čempionātā. 1990. gadā Azovā piedalījusies Pasaules čempionāta šahā sievietēm starpzonu turnīrā, kurā ieņēmusi 16. vietu.

Pārstāvējusi Beļģiju Pasaules šaha olimpiādē:
* 1990. gadā pie pirmā galdiņa 29. sieviešu šaha olimpiādē Novi Sadā (+7, =3, -3).

Par panākumiem turnīros FIDE 1990. gadā viņai piešķīrusi starptautiskās meistares (WIM) nosaukumu.

1990. gados apprecējusies un pārcēlusies uz dzīvi ASV.

## Atsauces

## Ārējās saites
A Funny Thing Happened on the Way to Thor's Hammer

***A Funny Thing Happened on the Way to Thor's Hammer*** ir 2011. gada amerikāņu īsfilma, kuras režisors ir Leythum. Šī ir *[[Marvel Cinematic Universe]]* īsfilmu sērijas *"Marvel One-Shots"* otrā daļa.

Galvenās lomas filmā atveido Klārks Gregs, Džesika Manuela, Džefs Prūits un Zaks Hadsons. Filmas pirmizrāde notika .

Neilgi pirms filmas "Tors" notikumiem Fils Koulsons piestāj degvielas uzpildes stacijā Albukerkē. Kamēr Koulsons atrodas veikalā, tam uzbrūk divi laupītāji, tomēr Koulsons tiek ar abiem galā.
The Consultant

***The Consultant*** ir 2011. gada amerikāņu īsfilma, kuras režisors ir *[[Leythum]]*. Šī ir *[[Marvel Cinematic Universe]]* īsfilmu sērijas *Marvel One-Shots* pirmā daļa.

Galvenās lomas filmā atveido Klārks Gregs, Maksimilians Hernandezs un Debora Noksa. Filmas pirmizrāde notika .

Aģenti Koulsons un Sitvels plāno atrunāt ģenerāldirektors Tadeusu "Tanderboltu" Rosu no iejaukšanās S.H.I.E.L.D. lietās.
Lāči (Aiviekstes pagasts)

**Lāči** ir ciems Aizkraukles novada Aiviekstes pagastā. Atrodas pagasta dienvidu daļā 4,6 km no pagasta centra Kriškalniem, 3,7 km no Pļaviņām un 125,9 km no Rīgas.

Apdzīvotā vieta atrodas Pļaviņu austrumu pievārtē, uz ziemeļiem no dzelzceļa līnijas Rīga—Daugavpils.

1897. gadā luterāņu viensētā bija 9 cilvēku.
## Atsauces
Maiļupsala

**Maiļupsala** ir ciems Aizkraukles novada Aiviekstes pagastā. Atrodas pagasta dienvidu daļā 5,1 km no pagasta centra Kriškalniem, 3,0 km no Pļaviņām un 126,3 km no Rīgas.

Apdzīvotā vieta atrodas Pļaviņu austrumu pievārtē, uz dienvidiem no dzelzceļa līnijas Rīga—Daugavpils.

## Iedzīvotāji
1897/ gadā luterāņu ciemā bija 9 sētas.
### Iedzīvotāju skaita izmaiņas
Esošajās robežās, pēc CSP datiem.

## Atsauces
Mālkalni (Aiviekstes pagasts)

**Mālkalni** ir ciems Aizkraukles novada Aiviekstes pagastā. Atrodas pagasta dienvidu daļā 9,8 km no pagasta centra Kriškalniem, 8,8 km no Pļaviņām un 131,0 km no Rīgas.

Apdzīvotā vieta atrodas pie valsts autoceļu V924 (Pļaviņas–Krievciems) un V946 (Skujaiņi–Mālkalni) krustojuma.

1897. gadā luterāņu ciemā bija 8 sētas ar 37 cilvēkiem.
## Atsauces
Zelta Dibens

**Zelta Dibens** () ir ciems Preiļu novada Saunas pagastā. Atrodas pagasta centrālajā daļā 9 km no pagasta centra Prīkuļiem, 16 km no novada centra Preiļiem un 209 km no Rīgas. Ciems ir izpelnījies uzmanību sava neparastā nosaukuma dēļ.

Sākotnēji apvidus nosaukumi bija Zeltsala un Dzelzava, bet no 1950. gadiem saglabājies nosaukums Zelta Dibens. Pēc leģendas, kad Pirmajā pasaules karā kāds muižkungs ir bēdzis uz rietumiem, viņam līdzi bijis tik daudz zelta, ka paguris nest to un atpūtas vietā to arī apracis. 2019. gadā ciemā tika atklāta tā nosaukuma zīme, klātesot Janīnai Kursītei-Pakulei.

Apdzīvotā vieta atrodas netālu no autoceļa V737 (Kokorieši–Jezufinova–Polkorona), Jašores strauta krastā. No agrākajām sešām viensētām 2013. gadā bija saglabājusies viena vismaz simt gadu veca māja, kā arī darbojās zemnieku saimniecība.

## Atsauces
Mežezers (Aiviekstes pagasts)

**Mežezers** ir ciems Aizkraukles novada Aiviekstes pagastā. Atrodas pagasta rietumu daļā 5,9 km no pagasta centra Kriškalniem, 7,2 km no Pļaviņām un 125,6 km no Rīgas.

Apdzīvotā vieta atrodas pie valsts autoceļa V957 (pievedceļš Pļaviņu tūristu bāzei), Odzes ezera dienvidu krastā.

## Slēpošanas trases
Odzes ezera mežos atrodas sporta un atpūtas komplekss “Mežezers”. Mežezera spēpošanas kalns ir viens no augstākajiem Latvijā pēc augstuma starpības. Slēpotājiem pieejami astoņi dažādi nobraucieni ar diviem pacēlājiem. Nobraucienu kopējais garums sasniedz 1450 m (no 250 m līdz 700 m), bet augstuma starpība ir vairāk kā 70 m. 

## Atsauces
Mežrijas (Aiviekstes pagasts)

**Mežrijas** ir ciems Aizkraukles novada Aiviekstes pagastā. Atrodas pagasta dienvidrietumos 7,2 km no pagasta centra Kriškalniem, 8,5 km no Pļaviņām un 122,3 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Edgars Sims

**Edgars Sims** (dzimis , Rīgā) ir latviešu vēsturnieks un heraldikas speciālists, vairāku Latvijas novadu, pilsētu, pagastu organizāciju un dzimtu ģerboņu, kā arī Sēlijas ģerboņa autors.

## Dzīvesgājums
Dzimis  Rīgā. Mācījās Rīgas 69. vidusskolā un Ūmeo *Östra* ģimnāzijā, studēja Latvijas Universitātes Vēstures un filozofijas fakultātē.

Darbojas Latvijas Centrālās padomes piemiņas fonda valdē un Stendera biedrībā, uzstājies ar lekcijām par teorētisko un praktisko heraldiku.

Cita starpā izveidojis arī Rīgas 69. vidusskolas, Paula Stradiņa klīniskās universitātes slimnīcas un Mihaila Čehova Rīgas Krievu teātra jaunos ģerboņus, Talsu novada pagastu ģerboņus, kuršu ķoniņu Peniķu dzimtas ģerboni.

## Atsauces

## Ārējās saites
Jāns Kaplinskis

**Jāns Kaplinskis** (; dzimis  Tartu, miris ), bija igauņu dzejnieks, prozaiķis, esejists un tulkotājs.

## Dzīvesgājums
Dzimis 1941. gadā Tartu skolotāja Ježi Kapliņska (*Jerzy Bonifacy Edward Kapliński*, 1901–1943) un viņa sievas Noras, dzimušas Raudsepas  (1906–1982), ģimenē. Viņa  māte bija franču literatūras tulkotāja, bet tēvs bija Tartu universitātes poļu valodas un literatūras profesors, kurš pēc Igaunijas okupācijas bija zaudējis darbu, bet 1941. gada 23. jūnijā ticis apcietināts un gājis bojā Vjatlagā.

Jāns uzauga Tartu un vasaras pavadīja pie mātes radiniekiem Veru apkārtnē. Studēja Tartu Universitātē, 1966. gadā iegūstot diplomu romāņu filoloģijā. Ietekmējās no Tartu semiotiķiem, austrumu filozofijas, pirmām kārtām — budisma, kurā viņa skolotājs bija izcilais teologs, filozofs, filologs un dzejnieks Uku Māzings (1909—1985).

Bija iniciators ar 1980. gada 28. oktobri datētajai "40 vēstulei" — četrdesmit igauņu inteliģentu apelācijai pret pārkrievošanas politiku Igaunijas PSR, kā arī viens no tās parakstītājiem.

## Daiļrade un atzinība
Tulkojis no ķīniešu valodas ("Daodedzjin") un Eiropas valodām — angļu, franču, spāņu, zviedru. Viņa dzejoļi un esejas tulkotas angļu, franču, nīderlandiešu, zviedru, norvēģu, somu, islandiešu, ebreju, ungāru, latviešu, lietuviešu, čehu, bulgāru, japāņu un citās valodās. 2001. gadā starptautiskajā rakstnieku saietā *Vilenica* Slovēnijā ieguvis balvu *Nagrada Vilenica*. Maksa Žakoba balvas laureāts (2003). Četriem Jāna Kaplinska dzejoļiem 1998. gadā sarakstījis mūziku Harisons Bērtvistls (*Harrison Birtwistle*). 2014. gadā Kaplinskis izdeva pirmo dzejoļu krājumu krievu valodā, par šo grāmatu saņemot Krievijas balvu. 2017. gadā tika izdota otra grāmata krieviski — "Vēgenera smaids" (*Улыбка Вегенера*).

2016. gadā Jāns Kaplinskis saņēma Eiropas Literatūras balvu.

Jāna Kaplinska vārdā nosaukts asteroīds *29528 Kaplinski*.

## Politiskā darbība
No 1990. līdz 1992. gadam viņš piedalījās Igaunijas Kongresa darbā.

No 1992. līdz 1995. gadam bija Igaunijas parlamenta loceklis. Kopš 2004. gada bija Igaunijas Sociāldemokrātiskās partijas biedrs.

## Atsauces

## Ārējās saites

* Jaan Kaplinski in the Estonian Literature Information Centre 
* Яан Каплинский в «Антологии прозы и поэзии финно-угорских народов» 
* Ян Каплинский в Журнальном зале 
* Стихотворение «Об искусстве поэзии» на «Русском Портале»  
* Ян Каплинский. Я останусь на той сторонѣ // «Воздух», 2014, № 1.
* Стихи, написанные на русском 
* Ольга Логош. Против течения (о книге Я.Каплинского «Белые бабочки ночи») // Homo Legens, 2015, № 2.
Ž. Pols Getijs

**Žans Pols Getijs** (; dzimis , miris ), plašāk zināms kā Ž. Pols Getijs, bija ASV naftas magnāts. Viņš nodibināja kompāniju *[[Getty Oil]]* un 1957. gadā žurnāls *[[Fortune]]* nosauca viņu par bagātāko dzīvo amerikāni, kamēr 1966. gadā Ginesa rekordu grāmata viņu atzīmēja kā pasaules bagātāko privātpersonu ar aptuveni 1,2 miljardu ASV dolāru bagātību. Uzreiz pēc Getija nāves viņa bagātība bija vairāk kā seši miljardi ASV dolāru (apmēram 9,05 miljardi ASV dolāru pārrēķinot 2017. gada vērtībā). 1996. gadā publicētajā grāmatā viņš ir atzīmēts kā 67. bagātākais amerikānis, pamatojoties uz viņa bagātību pret nacionālo kopproduktu.

Neskatoties uz savu bagātību, Getijs bija ļoti taupīgs. Īpaši tas bija novērojams 1973. gadā, kad Itālijā nolaupīja viņa mazdēlu.

Getijs bija kaislīgs mākslas un antikvariāta kolekcionārs, viņa kolekcija kļuva par pamatu Losandželosā atvērtajam Ž. Pola Getija muzejam.

## Atsauces
Laimonis Šēnbergs

**Laimonis Šēnbergs** (1947) ir latviešu plakāta mākslinieks un dizaingrafiķis. Latvijas Valsts Heraldikas komisijas priekšsēdētājs (kopš 2003).

## Dzīvesgājums
Dzimis  Jaunpiebalgā. Mācījās Rīgas Lietišķās mākslas vidusskolas Dekoratoru nodaļā, kuru beidza 1967. gadā un studēja Latvijas Mākslas akadēmijas Interjera un iekārtas  nodaļā, ko beidza 1972. gadā. Kopš 1968. gada piedalījās daudzās plakātu izstādēs. Bija mākslinieku kombināta „Māksla” galvenais mākslinieks (1972-1982).

Latvijas Mākslinieku savienības biedrs kopš 1975. gada, tās valdes sekretārs (1982–1992), Latvijas PSR Valsts izdevniecību, poligrāfijas un grāmatu tirdzniecības komitejas (1982–1990) un Latvijas PSR Valsts kultūras komitejas galvenais mākslinieks (1988–1990). Vispārējo Latviešu dziesmu un deju svētku galvenais mākslinieks (1990, 1993). Latvijas Bankas mākslinieciskais konsultants kopš 1993. gada.
Organizēja trīs personālizstādes – Cēsīs (1980, 2006) un Rīgā (1988).

## Apbalvojumi un pagodinājumi
* 1. prēmija Baltijas republiku firmas zīmju izstādē Viļņā (1976),
* goda prēmijas starptautiskās plakāta biennālēs Varšavā (1978, 1980),
* Latvijas Mākslinieku savienības diploms un medaļa par gada izcilāko jaunrades sniegumu (1979),
* Latvijas PSR Valsts prēmija (1980),
* galvenā prēmija Baltijas republiku plakātu triennālē Tallinā (1984),
* Čehoslovākijas Kultūras ministrijas prēmija starptautiskajā grafiskā dizaina izstādē Brno (1986),
* Latvijas PSR Nopelniem bagātais mākslas darbinieks (1987)
* prēmijas Baltijas republiku un Baltkrievijas grāmatu mākslas konkursos Tallinā (1988) un Viļņā (1990),
* prēmija plakātu izstādē "Urna 1" Rīgā (1995),
* Triju Zvaigžņu ordenis, IV šķira (2011).

## Atsauces
Tomāšs Kundrāteks

**Tomāšs Kundrāteks** (, dzimis ) ir čehu hokejists, spēlē aizsarga pozīcijā. Kopš 2023. gada Kundrāteks pārstāv Čehijas Ekstralīgas komandu Tršinecas "Oceláři".

## Spēlētāja karjera
Iepriekš Kundrāteks ir spēlējis AHL komandās Hartfordas "Wolf Pack", Konektikutas "Whale" un Hēršijas "Bears" , NHL komandā Vašingtonas "Capitals", KHL komandās Rīgas "Dinamo", Bratislavas "Slovan", Ņižņijnovgorodas "Torpedo" un Pekinas "Kunlun Red Star".

Čehijas hokeja izlases sastāvā ir spēlējis divos Pasaules čempionātos un 2018. gada ziemas olimpiskajās spēlēs.

## Ārējās saites
Mirko Millers

**Mirko Millers** (, dzimis ) ir Šveices hokejists, spēlē aizsarga pozīcijā. Pašlaik (2018) Millers pārstāv NHL komandu Ņūdžersijas "Devils". Iepriekš Millers ir spēlējis Šveices hokeja līgas klubā Klotenes "Flyers", AHL klubos Vorčesteras "Sharks", Sanhosē "Barracuda" un Bingemtonas "Devils", kā arī NHL klubā Sanhosē "Sharks".

Šveices hokeja izlases sastāvā ir spēlējis 2018. gada Pasaules čempionātā.

## Ārējās saites
Jevgeņijs Ļisovecs

**Jevgeņijs Ļisovecs** (, dzimis ) ir baltkrievu hokejists, spēlē aizsarga pozīcijā. Kopš 2025. gada Ļisovecs pārstāv Baltkrievijas Ekstralīgas komandu Grodņas "Neman". Iepriekš Ļisovecs ir spēlējis KHL komandās Minskas "Dinamo", Ufas "Salavat Julajev", Podoļskas "Vitjaz" un Habarovskas "Amur".

Baltkrievijas hokeja izlases sastāvā ir spēlējis piecos Pasaules čempionātos.

## Ārējās saites
Dominiks Kubalīks

**Dominiks Kubalīks** (, dzimis ) ir čehu hokejists, spēlē uzbrucēja pozīcijā. Kopš 2025. gada Kubalīks spēlē Šveices Nacionālās līgas komandā EV Zug.

## Spēlētāja karjera
Iepriekš Kubalīks ir spēlējis Čehijas Ekstralīgas kluba HC Plzeň sastāvā.

Kā gaidāmais ierobežotais brīvais aģents pēc līguma noslēgšanas pēc 2021.–2022. gada sezonas beigām Kubalīks nesaņēma atbilstošu piedāvājumu no pārbūvē esošās "Blackhawks" komandas, un 2022. gada 12. jūlijā viņš tika atbrīvots no Čikāgas komandas. Brīvo aģentu maiņu darījumu atklāšanas dienā 13. jūlijā Kubalīks parakstīja divu gadu līgumu par 5 miljoniem ASV dolāru ar Detroitas Red Wings.

2023. gada 9. jūlijā Kubalīks tika aizmainīts uz Otavas Senators kopā ar Donovanu Sebrango, nosacītu pirmās kārtas izvēli 2024. gada NHL draftā un ceturtās kārtas izvēli 2024. gadā, apmaiņā pret Aleksu Debrinkatu.

Čehijas hokeja izlases sastāvā Kubalīks ir spēlējis 2018. gada Pasaules čempionātā un 2018. gada ziemas olimpiskajās spēlēs.

## Atsauces

## Ārējās saites
Beatrise Marineljo

**Beatrise Mansilja Marineljo** (; dzimusi , bijusi precējusies kā **Beatrise Makartūra** ()) ir Čīles un ASV starptautiskā meistare šahā (1980).

## Biogrāfija
Šahu sākusi spēlēt trīspadsmit gadu vecumā. 1980. gadā uzvarējusi Čīles sieviešu šaha čempionātā. 1990. gadā pārcēlusies uz dzīvi ASV un strādājusi par šaha treneri Maiami.

Divas reizes piedalījusies Pasaules čempionāta šahā sievietēm starpzonu turnīros:
* 1991. gadā Suboticā dalījusi 22.-30. vietu;
* 1993. gadā Džakartā dalījusi 26.-29. vietu.

Pārstāvējusi ASV Pasaules šaha olimpiādē:
* 1994. gadā pie pirmā rezerves galdiņa 31. sieviešu šaha olimpiādē Maskavā (+2, =4, -1).

Par panākumiem turnīros FIDE 1980. gadā viņai piešķīrusi starptautiskās meistares (WIM) nosaukumu. 2005. gadā kļuvusi par FIDE treneri, bet 2012. gadā par FIDE starptautisko organizatoru (IO).

No 2003. līdz 2005. gadam bijusi ASV šaha federācijas prezidente, bet no 2003. līdz 2007. gadam ASV šaha federācijas valdes locekle.

## Atsauces

## Ārējās saites
Ainura Sofijeva

**Ainura Sofijeva** (; dzimusi  Gahā) ir Azerbaidžānas starptautiskā lielmeistare šahā (1991).

## Biogrāfija
Šahu sākusi spēlēt pamatskolas otrajā klasē. 1984. gadā kļuvusi par Azerbaidžānas junioru šaha čempioni meitenēm. 1985. gadā uzvarējusi Azerbaidžānas sieviešu šaha čempionātā. 1986. gadā uzvarējusi PSRS junioru šaha čempionātā meitenēm, kā arī Azerbaidžānas komandas sastāvā uzvarējusi PSRS sieviešu komandu čempionātā šahā. 1989. gadā izcīnījusi sudraba medaļu PSRS sieviešu šaha čempionāta finālā. 1990. gadā Santjago kļuvusi par Pasaules junioru šaha čempionāta vicečempioni U20 meiteņu vecuma grupā, kā arī Odesā uzvarējusi Pasaules studenšu šaha čempionātā gan komandu, gan individuālajā vērtējumā.

Divas reizes piedalījusies Pasaules čempionāta šahā sievietēm starpzonu turnīros:
* 1991. gadā Suboticā dalījusi 8.-12. vietu;
* 1993. gadā Džakartā dalījusi 6.-8. vietu.

Pārstāvējusi Azerbaidžānu Pasaules šaha olimpiādē:
* 1992. gadā pie pirmā galdiņa 30. sieviešu šaha olimpiādē Manilā (+5, =4, -3),
* 1994. gadā pie pirmā galdiņa 31. sieviešu šaha olimpiādē Maskavā (+5, =5, -4).

Par panākumiem turnīros FIDE 1988. gadā viņai piešķīrusi starptautiskās meistares (WIM), bet 1991. gadā - starptautiskās lielmeistares (WGM) nosaukumu.

Beigusi skolu ar zelta medaļu. Ar izcilību beigusi Baku Valsts Universitātes žurnalistikas (1991) un juridiskās (2001) fakultātes. 1995. gadā sākusi savu politiķes karjeru, iestājoties valdošajā Azerbaidžānas partijā "Jaunā Azerbaidžāna". 2000. gadā ievēlēta Azerbaidžānas parlamentā Milli Medžila. No 2002. līdz 2007. gadam bijusi Azerbaidžānas šaha federācijas prezidente. 2007. gadā kļuvusi par Azerbaidžānas Valsts komitejas par ģimenes, sieviešu un bērnu problēmām priekšsēdētāja vietnieci.

## Atsauces

## Ārējās saites
Janniks Zeidenbergs

**Janniks Zeidenbergs** (, dzimis ) ir Vācijas hokejists, spēlē uzbrucēja pozīcijā. Pašlaik (2018) Zeidenbergs pārstāv Vācijas hokeja līgas klubu Minhenes "Red Bull". Iepriekš Zeidenbergs ir spēlējis Manheimas "Adler", Ķelnes "Haie", *[[ERC Ingolstadt]]*.

Vācijas hokeja izlases sastāvā ir spēlējis deviņos Pasaules čempionātos un 2018. gada ziemas olimpiskajās spēlēs.

## Ārējās saites
Hārtsfīlda—Džeksona Atlantas starptautiskā lidosta

**Hārtsfīlda-Džeksona Atlantas starptautiskā lidosta** () ir starptautiska lidosta Atlantā, Džordžijā, ASV. Izvietojusies pilsētas dienvidos, 11 km no pilsētas centra. Lidostai ir pieci skrejceļi. Atlantas lidosta kopš 2014. gada ir noslogotākā lidosta pasaulē. Tā ir bāzes lidosta kompānijai *[[Delta Air Lines]]*. 

## Atsauces

## Ārējās saites
Nataša Bojkoviča

**Nataša Bojkoviča** (; dzimusi  Belgradā) ir Serbijas starptautiskā lielmeistare šahā (1991).

## Biogrāfija
1991. gadā uzvarējusi Pasaules junioru šaha čempionātā U20 meiteņu vecuma grupā. Četras reizes bijusi labākā Dienvidslāvijas sieviešu šaha čempionātos (1995, 1996, 1997, 1998). Daudzu starptautisko šaha turnīru laureāte, tajā skaitā dalījusi 1.-3. vietu Belgradā (1990), uzvarējusi Drēzdenē (1993), dalījusi 1.-7. vietu Eiropas individuālajā šaha čempionātā Varšavā (2001, pēc papildu rādītājiem palikusi 6. vietā),, uzvarējusi Belfortā (2002) un Belgradā (2008).

Divas reizes piedalījusies Pasaules čempionāta šahā sievietēm starpzonu turnīros:
* 1991. gadā Suboticā dalījusi 22.-30. vietu;
* 1993. gadā Džakartā dalījusi 10.-16. vietu.

Četras reizes piedalījusies Pasaules šaha čempionātos sievietēm pēc izslēgšanas sistēmas:
* 2000. gadā Ņūdelī pēc uzvaras 1. kārtā pār Danu Reiznieci zaudējusi 2. kārtā Alisai Gaļļamovai;
* 2001. gadā Maskavā pēc uzvaras 1. kārtā pār Mariju Kuvacu zaudējusi 2. kārtā Kamilai Baginskaitei;
* 2004. gadā Elistā 1. kārtā uzvarējusi Vanu Jui, 2. kārtā uzvarējusi Svetlanu Matvejevu, bet 3. kārtā zaudējusi Ketino Kahiani;
* 2008. gadā Naļčikā 1. kārtā zaudējusi Dzjui Veņdzjuņai.

Pārstāvējusi Dienvidslāvijas un Serbijas komandas lielākajos komandu šaha turnīros:
* Pasaules šaha olimpiādēs piedalījusies 11 reizes (1990, 1994-2004, 2008-2014);
* Eiropas komandu šaha čempionātos piedalījusies 9 reizes (1992, 1999-2013). Komandu vērtējumā izcīnījusi sudraba (1999) medaļu.

Par panākumiem turnīros FIDE 1988. gadā viņai piešķīrusi starptautiskās meistares (WIM), bet 1991. gadā - starptautiskās lielmeistares (WGM) nosaukumu. 2007. gadā saņēmusi arī vīriešu starptautiskā meistara (IM) nosaukumu. 2015. gadā saņēmusi FIDE trenera nosaukumu.

## Atsauces

## Ārējās saites
Losandželosas starptautiskā lidosta

**Losandželosas starptautiskā lidosta** () ir starptautiska lidosta Losandželosā, Kalifornijā, ASV. 2017. gadā lidostas pasažieru skaits pārsniedza 84 milijonus, tādējādi tā bija 5. noslogotākā lidosta pasaulē un 2. — ASV. Lidosta tika atklāta 1930. gadā.

## Atsauces

## Ārējās saites
South Park: The Stick of Truth

***South Park: The Stick of Truth*** ir darbības datorspēle, kas balstīta animētajā situāciju komēdijā "Dienvidparks". To izstrādājis *[[Obsidian Entertainment]]* un izdevis *[[Ubisoft Entertainment]]*. Spēles scenāristi ir "Dienvidparka" autori Trejs Pārkers un Mets Stouns. Spēlētāja vadāmais tēls varēs kontaktēt ar Kartmenu, Keniju, Kailu, Stenu un citiem "Dienvidparka" tēliem, kā arī cīnīties pret nacistu zombijiem un citiem ienaidniekiem. 2017. gadā iznāca spēles turpinājums *[[South Park: The Fractured But Whole]]*.

## Atsauces

## Ārējās saites
* Oficiālā mājaslapa
O'Hēra starptautiskā lidosta

**O'Hēra starptautiskā lidosta** () ir starptautiska lidosta Čikāgā, Ilinoisā, ASV. 2017. gadā pasažieru skaits lidostā pārsniedza 79 miljonus, tādējādi tā bija sestā noslogotākā lidosta pasaulē un trešā — ASV. Lidosta tika atklāta 1926. gadā. Aukstā kara laikā šeit atradās ASV Gaisa spēku bāze. Lidosta nosaukta amerikāņu aviatora Edvarda O'Hēra (*Edward O'Hare*) vārdā.

## Atsauces

## Ārējās saites
Saņa Vuksanoviča

**Saņa Vuksanoviča** (; dzimusi , bijusi precējusies kā **Saņa Kaleviča** ()) ir Serbijas starptautiskā lielmeistare šahā (1998).

## Biogrāfija
1991. gadā dalījusi pirmo vietu Pasaules čempionāta šahā sievietēm zonas turnīrā un ieguvusi tiesības piedalīties starpzonu turnīrā. 1991. gadā Suboticā piedalījusies starpzonu turnīrā, kurā dalījusi 16.-21. vietu. 1992. gadā uzvarējusi Dienvidslāvijas sieviešu šaha čempionātā. 

Pārstāvējusi Dienvidslāviju Pasaules šaha olimpiādēs:
* 1996. gadā pie trešā galdiņa 32. sieviešu šaha olimpiādē Erevānā (+4, =0, -4),
* 1998. gadā pie pirmā rezerves galdiņa 33. sieviešu šaha olimpiādē Elistē (+1, =1, -2).

Par panākumiem turnīros FIDE 1992. gadā viņai piešķīrusi starptautiskās meistares (WIM), bet 1998. gadā - starptautiskās lielmeistares (WGM) nosaukumu.

## Atsauces

## Ārējās saites
Pērnavas līcis

**Pērnavas līcis** () ir līcis Baltijas jūras austrumos, Rīgas līča ziemeļaustrumu daļā, Igaunijas dienvidos.

## Ģeogrāfija
Līča platība ir 411&nbsp;km². Tā maksimālais dziļums ir 12 metri. Līča krasti ir lēzeni un smilšaini. Ūdens sāļums ir 0-0,8 ppm pavasarī un līdz 5,5 ppm rudenī.

Līcī ietek vairākas upes, lielākā no tām ir Pernu. Līcis ir Igaunijas nozīmīgākā piekrastes zvejas vieta.

## Atsauces

## Ārējās saites